Video: Die vrou met die langste bene | Maroela Media
Ekaterina Lisina (Foto: Guinness World Records)
Ekaterina Lisina van Rusland is die vrou met die langste bene ter wêreld.
Sy het vanjaar in September die Guinness-wêreldrekord verbeter met 'n linkerbeen wat 132,8 cm lank is en 'n regterbeen van 132,2 cm. Die afmetings is in haar tuisdorp Penza in Rusland gedoen deur onafhanklike professionele beamptes – 'n naaldwerkster en 'n dokter, en haar bene is gemeet van haar hak tot by die bokant van haar heup.
Die 29-jarige model kom uit 'n lang gesin: haar broer is 201,1 cm, haar pa 198,1 cm en haar ma 185,9 cm. Ekaterina troon egter bó haar gesin uit, sy is 205.16 cm lank.
Sy het selfs as kind baie gemaklik gevoel oor haar grootte, alhoewel sy by die skool geterg is.
"Ek wou 'n inspirasie wees vir meisies wat nie baie selfvertroue het nie," het Ekaterina verduidelik oor haar besluit om vir die Guinness-wêreldrekord in te skryf. Sy sukkel om langbroeke te kry, en sukkel om in 'n vliegtuigsitplek of motor te pas. Haar skoengrootte is 'n 12½ – en sy sukkel dus ook om vroulike skoene te kry.
Maar sy reken daar is ook baie voordele om die langste bene te hê: "Ek kan baie vinniger as ander mense loop!"
Sy het ook 'n suksesvolle basketballoopbaan gehad en 'n brons medalje ingepalm tydens die Olimpiese Spele in Beijing in 2008.
Ekaterina wou altyd 'n model wees en sy het haar basketballoopbaan laat vaar om dié droom na te streef. Sy werk nou al langer as 'n jaar professioneel as 'n model en sy het ook sommer haar tweede Guinness-wêreldrekord bekom: die langste professionele model.
Sy skerts en sê sy het byna 'n ongeluk gemaak toe sy bestuur het en die nuus gehoor het dat sy die langste bene in die wêreld het – nou wens sy sy het vroeër ingeskryf!
Die vorige rekordhouer was Svetlana Pankrotova (ook van Rusland). Haar bene is 132 cm lank.
Die 2018-weergawe van die Guinness World Records 2018 Edition is nou beskikbaar.
Koop by Graffiti Boeke of Takealot vir R280-00*.
Foto's: Man se kop sit toe vas in mikrogolfoond
Dis nou van daai bene wat net aaanhou en aaanhou!!
Haar lang bene is regtig mooi maar ek sidder as ek dink aaan daardie paar 12.5 grootte voete. En om n gemaklike kooi te vind kan n probleem wees.
Maroela! adres asb, adres! Waar kan ek rus taal leer?
Neewat. Te lank. Ek dink nie ek wil met haar dans nie. Dit sal intimiderend wees as ek soos skoolseun deurgans na haar moet opkyk.
Simpel man's? langbene is baie mooi. Dis vroulik.
Koosklong · 2 jare gelede
Niklaas, jy hoef haar nie te soen as sy te lank is nie, groet sommer met die hand ?
Philip Kuhn · 2 jare gelede
Voorwaar 'n paar mooi lang bene om op trots te wees.
Heng ek wil weet waar kry sy skoene. Sy het mooi skoene aan. Hier by ons – as jy by no 8 kom begin dit regtig "ou tannie" skoene word. LOL!!!